polyglot-tagger/wikipedia-language-snippets-filtered huggingface dataset:
இந்தியா முழுவதும் 30 க்கும் மேற்பட்ட விற்பனை முகவர்கள் வழியாக பாரத் பென்ஸ் டிரக்குகள் விற்பனை செய்யப்பட்டு வருகிறது. வாடிக்கையாளர்கள் ஒரே கூரையின் கீழ் விற்பனை, நிதி உதவி உள்ளிட்ட அனைத்து சேவைகளும் ஒருங்கிணைந்து பெறும் வகையில் எச்டிஎப்சி, ஐசிஐசிஐ, சுந்தரம் பைனான்ஸ் மற்றும் கோடக் மஹிந்திரா வங்கி லிட் போன்ற நிறுவனங்களுடன் பாரத்பென்சு வணிக ஒப்பந்தம் செய்திருக்கிறது.
2013-ம் ஆண்டு முதல் இந்நிறுவனம் உள்நாட்டு விற்பனையுடன், டிரக்குகளை சென்னையிலிருந்து உலக சந்தைகளுக்கு ஏற்றுமதி செய்துவருவது கவனிக்கத்தக்கது. இதுவரை 40 ஆயிரத்துக்கும் அதிகமான டிரக்குகள் பல்வேறு நாடுகளுக்கு ஏற்றுமதி செய்யப்பட்டுள்ளது
மே மாதம் 2015 ம் ஆண்டு முதல் சென்னை ஒரகடம் தொழிற்சாலையில் பேருந்துகளையும் தயாரிக்க தொடங்கியது. பாரத்பென்சு மட்டுமல்லாது மெர்சுடீசு பென்சு வகை வர்த்தக பெயரிலான பேருந்துகளையும் தயாரித்து வருகிறது.
9 டன் பிரிவில் பள்ளிப் பேருந்துகள் , சுற்றுலா பேருந்துகள் மற்றும் அலுவலக பேருந்துகளும் 16 மற்றும் 24 டன் பிரிவில் மெர்சிடீஸ் பென்ஸ் மல்ட்டி ஆக்ஸில் பஸ் மற்றும் பஸ் சேஸிஸ் ஆகியவற்றையும் தயாரித்து இந்தியா மட்டுமல்லாது ஆப்பிரிக்கா, அமெரிக்கா, ஆசியா நாடுகளுக்கு ஏற்றுமதி செய்யப்படுகிறது.
ஆனால் இந்தியாவில் ஏற்பட்ட எதிர்பராத தொழில் இழப்புகள் மற்றும் வளர்ச்சியின்மையின் காரணமாக இந்த கூட்டு நிறுவனத்தை கலைப்பதாக ஏப்ரல் 15, 2009 -ல் அறிவித்தனர். அதன்படி ஹிரோ நிறுவனம் தனது 40 சதவீத பங்குகளை டெய்ம்லர் நிறுவனத்திடமே திரும்ப கொடுத்து தனது சொந்த தயாரிப்புகளில் கவனம் செலுத்த முடிவெடுத்தனர். எனவே 100 சதவீத பங்குகளையும் கொண்டதாக டெய்ம்லர் இந்தியா கமர்ஷியல் வெஹிகிள் பிரைவேட் லிமிடெட் நிறுவனம் என பெயர் மாற்றப்பட்ட டெய்ம்லர் நிறுவனத்தின் துணை நிறுவனமானது.
பாரத்பென்சு டெய்ம்லர் இந்தியா கமர்ஷியல் வெஹிகிள் பிரைவேட் லிமிடெட் நிறுவனம் நிறுவனத்தின் வணிகச்சின்னமாகும். ஜெர்மனி நாட்டை தலைமையகமாகக் கொண்ட டெய்ம்லர் ஏஜி நிறுவனத்தின் துணை நிறுவனமான இந்நிறுவனம் 2011ம் ஆண்டு ஆரம்பிக்கப்பட்டதாகும். வர்த்தக சரக்கு வாகனங்கள் மற்றும் பேருந்து தயாரிப்பில் தனக்கென தனி அடையாளமாக விளங்கும் பாரத்பென்ஸ் தமிழ்நாடு மாநிலத்தின் தலைநகரான சென்னையின் அருகில் உள்ள ஒரகடம் சிப்காட் மையத்தில் அமைந்துள்ளது.
தேவைக்காக மணல் எடுக்க வேண்டுமெனில் குறிப்பிட்ட ஆற்றுக்குப் பொறுப்பான பொதுப்பணித்துறை அலுவலரிடம் விண்ணப்பிக்க வேண்டும். விண்ணப்பித்த 30 நாட்களுக்குள் அந்த அலுவலர் மணல் எடுக்க உத்தேசித்திருந்த இடத்தைப் பார்வையிட்டு மணல் எடுப்பதனால் ஆற்றின் பாதுகாப்பிற்கு இடையூறு உள்ளதா என்பதை ஆய்வு செய்தபின் சில விதிகளுடன் அனுமதி வழங்குவார். மணல் எடுப்பதை எப்போது வேண்டுமானாலும் தடுக்கும் அதிகாரம் அந்த அலுவலருக்கு உண்டு. விதிகளை மீறி மணல் அள்ளினால் சிறைத்தண்டனையுடன் ரூபாய் 50 அபராதமும் விதிக்கப்படும்.
1957-ல் மத்திய அரசு ஆற்று மணலை சிறு கனிமம் என்று வகைப்படுத்தியது. இந்திய அரசின் சுரங்கங்கள் கனிமங்கள் 1957 சட்டத்தின் வழிகாட்டுதலில் 1990 ம் ஆண்டு உருவான தமிழ்நாடு சிறுகனிமங்கள் பயன்பாட்டு விதிகளின்படி ஆற்றில் உள்ள மணல் சிறு கனிமம் என்று வரையறுக்கப்பட்டு மாவட்ட ஆட்சியாளருக்கு மணல் உரிமையாக்கப்பட்டது. ஆறுகளில் மணல் அள்ளுவதைக் கட்டுப்படுத்துவதற்குப் பதிலாக, இச்சட்டம் மணல் அள்ளுவதைக் குத்தகைக்கு விடுவதைக் குறித்த சட்டமாகக் கருதப்படுகிறது. இதன்மூலம் எந்தவொரு ஏலமும் நடத்தாமல் மணல் குவாரிகளை குத்தகைக்கு விடும் அதிகாரத்தை அரசு பெற்றது.ஆனால் ஆற்றில் இயந்திரங்கள் மூலம் மணல் அள்ளுவதை இச்சட்டம் அனுமதிக்கவில்லை. பிறகு 19.04.2004 இல் ஒரு அரசு ஆணையின்படி அரசு தொழில்துறை செயலாளர் அனுமதியுடன் இயந்திரங்கள் பயன்படுத்தலாம் என்று சட்டம் திருத்தப்பட்டது. இதனைப் பயன்படுத்தி அப்போதை ஆளும் அரசு பாலாறு ஆற்றுப்படுகைகளில் மணல் அள்ளும் உரிமையை ஓரே நபருக்கு அளித்தது.
ஆறுகள் தண்ணீரை மட்டுமன்றி செழிப்பான வண்டலையும் மணலையும் அளித்து சுற்றிசூழலுக்கு அரும் பங்காற்றி வருகின்றன. இவைகளை அளவுடன் பயன்படுத்தினால் தொடர்ந்து இந்த வளங்கள் நமக்குக் கிடைக்கும். ஆனால் தற்போது உள்ள காலகட்டத்தில் தண்ணீரும் மணலும் வணிகப் பொருளாகி தலைமுறையாகிவிட்டன.
பருவகால வேறுபாடு காரணமாக குளிர்காலங்களில் இறுக்கமாகவும், வெயில் காலத்தில் விரிவடைந்து இலகுவாகியும் நொறுங்குகின்றன பாறைகள். இவ்வாறு நொறுங்கும் பாறைகள் மழைக்காலம் வரும்போது, மழைநீரின் வேகத்தால் உருட்டப்பட்டு, உடைந்து சிறுசிறு துகள்களாகி மணலாக மாற்றம் அடைகின்றன. இத்தகைய தன்மையுடைய
மணலை மனிதனால் செயற்கையாக உருவாக்கவே முடியாத்தாகும். இயற்கையாக உருவானாலும், சில மாதங்களில் அல்லது வருடங்களில் உருவாகிடும் பொருள் அல்ல மணல். ஒரு கன அடி மணல் உருவாக, குறைந்தபட்சம் 100 வருடத்துக்கு மேல் ஆகும்.
இந்தக் கட்டுமானப் பணிகளுக்கு எல்லாம் மணல் அதிகளவில் தேவைப்பட, மணல் எடுப்பதில் நவீனமுறைகள் புகுத்தப்பட்டது. அதுவரை மாட்டு வண்டியில் சுமந்து மணலை எடுத்துவந்த நிலையில், மணல் எடுக்கும் தொழிலில் களம் இறங்கிய நிறுவனங்கள், மணல் அள்ள இயந்திரங்களைப் பயன்படுத்தத் தொடங்கி ஓரேநாளில் பல டன் கணக்கில் மணல் அள்ள துவங்கினர். கட்டுமான நிறுவனங்களோடு மறைமுக கூட்டணி வைத்திருந்த அரசியல் பிரமுகர்கள்தான் மணல் தொழிலிலும் ஆதிக்கம் செலுத்தினர். விஸ்வரூபம் எடுத்த கட்டுமானத் தொழிலுக்குத் தீனிபோட, ஆற்றங்கரைகள் மணல் குவாரிகளாக மாற்றப்பட்டன. கோடிக்கணக்கில் வருவாய் ஈட்டித்தரும் தொழிலாக மணல் விற்பனை மாறிவிட்டது. குத்தகை அடிப்படையில் ஏலம் எடுத்து ஆறுகளில் மணல் எடுக்கும் பணி தீவிரமடைந்தது. இப்படித்தான் மணல் கொள்ளை 1990-களில் விஸ்வரூபம் எடுத்தது.
மணல் விற்பனை அதிகரித்ததன் மூலம் கருப்பு பண பதுக்கல்கள் அதிகரித்தது. மேலும் மணல் குவாரிகளை குத்தகைக்கு எடுப்பதில் சாதி மற்றும் அரசியல் மோதல்களும் அதிகரித்தன. இத்தகைய குத்தகைதாரர்களின் மீதான புகார்கள் சென்னை உயர் நீதிமன்றத்தில் எக்கச்சக்கமாக பதியபட்டன. எனவே இது தொடர்பாக நிபுணர் குழு அமைத்து அரசு விசாரித்தது. அந்தக் குழு, மணல் குவாரிகளை அரசே ஏற்று நடத்தலாம் என யோசனை சொல்ல, அதை ஏற்றார் அன்றைய முதல்வராக இருந்த ஜெயலலிதா. அந்தக்குழு பரிந்துரையின் படி 2003-ம் ஆண்டு அக்டோபர் மாதத்தில் இருந்து அதுவரையில் குத்தகை அடிப்படையில், தனியாரால் ஏலம் எடுத்து நடந்து வந்த மணல் குவாரிகள், 2003-ம் ஆண்டு தமிழக அரசு வசமாகி தமிழக பொதுப்பணித்துறையால் மணல் விற்பனை நடைபெற்றது.
குச்சிகளையும், கம்புகளையும் வைத்து வீடுகள் கட்டிய மனிதன், மண்ணையும், கற்களையும் வைத்து கட்டுமானங்களை அமைக்கத் தொடங்கியபோதுதான், கட்டுமானப் பணிகளுக்கு மணல் பயன்படத் தொடங்கியது. உலகமயமாக்கலின் காரணமாக 1990 ம் ஆண்டுகளில் பல பன்னாட்டு நிறுவனங்கள், இந்திய தொழில் மற்றும் கட்டுமானத் துறையில் கால்பதித்தன. நிலங்களின் மதிப்பு எக்கச்சக்கமாய் உயர்ந்தன. அடுக்குமாடி குடியிருப்புகளில் வாழ்வதுதான் சந்தோஷமான வாழ்க்கை என அடையாளப்படுத்தப்பட்டு எங்கு பார்த்தாலும் அடுக்குமாடி குடியிருப்புகளும், நிறுவனங்களுமாக நகரங்களை அலங்கரிக்கத் தொடங்கின.
தமிழக மணற் சுரங்கங்கள் என்பவை சட்டத்திற்கு உட்பட்டும், சட்டத்திற்கு உட்படாமல் திருட்டுத்தனமாகவும் தமிழக ஆற்றங்கரைகளில் தோன்டப்படுவதாகும். காவிரி, பாலாறு, வைகை மற்றும் தாமிரபரணி போன்ற தமிழக ஆற்றுப்படுகைகளில் தினந்தோறும் எடுக்கப்பட்டு தமிழகம் மட்டுமல்லாது கேரளா, கர்நாடகா மாநிலங்களிலும் அதிக விலைக்கு விற்கப்படுகிறது.
1893 இல் பக்னம் நெருக்கடிக்குப் பின்னர், பிரெஞ்சு காலனித்துவ துருப்புக்கள் சாந்தபுரியை ஆக்கிரமித்தன, 1905 ஆம் ஆண்டில் கம்போடியாவின் மேற்குப் பகுதியின் உரிமையை தாய்லாந்து கைவிட்டு அதைத் திருப்பித் தந்தது. சந்தாபுரி குடிமக்களில் கணிசமான சிறுபான்மை வியட்நாமியர்கள், அவர்கள் மூன்று காலகட்டங்களில் அங்கு வந்தனர்: முதலில் 19 ஆம் நூற்றாண்டில் கொச்சின் சீனாவில் கத்தோலிக்க எதிர்ப்பு துன்புறுத்தல்களின் போது; 1920 முதல் 1940 வரை பிரெஞ்சு இந்தோசீனாவிலிருந்து தப்பி ஓடிய போது; 1975 இல் வியட்நாமில் கம்யூனிச வெற்றிக்கு பின்னர் மூன்றாவது முறை. சந்தாபுரி நகரம் 1944 முதல் சந்தாபுரி பேராயரின் இடமாக உள்ளது.
அண்டை மாகாணமான திராட் உடன் சேர்ந்து, சந்தாபுரி ரத்தின சுரங்கத்தின் மையமாக உள்ளது. குறிப்பாக மாணிக்கங்கள் மற்றும் நீலக்கல். வெப்பமண்டல பழங்களும் மாகாணத்தின் முக்கிய உற்பத்தியில் ஒன்றாகும். 2000 ஆம் ஆண்டில், இது கிட்டத்தட்ட 380,000 டன் முள்நாறி பழத்தை உற்பத்தி செய்தது, இது தாய்லாந்தின் முள்நாறி உற்பத்தியில் 45.57 சதவீதமாக இருந்தது, இது முழு உலக உற்பத்தியில் சுமார் 27 சதவீதமாகும்.
சந்தாபுரி மாகாணம் என்பது தாய்லாந்தின் ஒரு மாகாணம் ஆகும். இது தாய்லாந்தின் கிழக்கில், கம்போடியாவின் பட்டம்பாங் மற்றும் பைலின் எல்லையில் , தாய்லாந்து வளைகுடாவின் கரையில் உள்ளது. அண்டை மாகாணங்கள் கிழக்கில் திராட் மற்றும் மேற்கு மற்றும் வடக்கே இராயோங், சோன்பூரி, சச்சோயெங்சாவ் மற்றும் சா கியோ ஆகியவற்றை எல்லைகளாக கொண்டுள்ளன.
மாகாணத்தின் தெற்கு பகுதி தாய்லாந்து வளைகுடாவின் கரையில் உள்ளது, இதனால் பெரும்பாலும் கடலோர வண்டல் சமவெளிகளாக இருந்தாலும், மாகாணத்தின் உட்புறம் மலைப்பாங்கானது. வடக்கில் சந்தாபுரி மலைத்தொடர் மாகாணத்தில் மிக உயரத்தில் உள்ளது, 1,556 மீட்டர் உயரமான சோய் தாவோ நுவா சிகரம். மாகாணத்தின் முக்கிய நதி சந்தாபுரி நதி எனப்படுகிறது.
மாகாண முத்திரை ஒரு ஒளி சூழ்ந்த சந்திரனைக் காட்டுகிறது. சந்திரன் வட்டுக்குள் ஒரு முயல் உள்ளது, தாய் நாட்டுப்புறங்களில் சந்திரனில் இருண்ட பகுதிகள் ஒரு முயலின் வடிவத்தை உருவாக்குகின்றன. இந்த முத்திரை மாகாணத்தின் அமைதி மற்றும் அமைதியைக் குறிக்கிறது. சந்திரன் மேலும் மாகாணத்தின் பகுதியாகவும் விளங்கியது.
மாகாண எல்லைகளுக்குள் மூன்று தேசிய பூங்காக்கள் உள்ளன: நம்தோக் பிலியோ தேசிய பூங்கா, காவ் கித்சாகுத் தேசிய பூங்கா, மற்றும் காவோ சிப் கா சான் தேசிய பூங்கா.
சாய்பாசா ஒரு மாவட்ட தலைமையகமாகவும், மாவட்டத்தின் அனைத்து அரசு அலுவலகங்களையும் கொண்டதாகவும் காணப்படுகின்றது. சீமேந்து உற்பத்தி செய்யும் இடமான ஏ.சி.சி சிமென்ட் ஒர்க்ஸ் சாய்பாசாவிலிருந்து 18 கி.மீ தூரத்தில் உள்ள ஜிங்க்பானியில் அமைந்துள்ளது. ஆனால் அதன் தேவைகளுக்காக சைபாசாவை நம்பியுள்ளது. எஸ்.ஆர்.ருங்தா குழுமம், தாக்கூர் பிரசாத் சாவ் அன்ட் சன்ஸ், மற்றும் சஹா பிரதர்ஸ் போன்ற நிறுவனங்களால் இப்பகுதியில் கணிசமான சுரங்கத் தொழில்கள் நடைப்பெறுகின்றன. பல சிறிய அளவிலான எஃகு உற்பத்தி நிறுவனங்களும் சைபாசாவில் அமைந்துள்ளன.
சைபாசா என்பது இந்தியாவின் ஜார்கண்ட் மாநிலத்தில் மேற்கு சிங்பூம் மாவட்டத்தில் உள்ள ஒரு நகரம் மற்றும் நகராட்சியாகும். சைபாசா மேற்கு சிங்பூம் மாவட்டத்தின் மாவட்ட தலைமையகமும் பிரதேச ஆணையாளர் தலைமையிலான சிங்பும் கோல்ஹான் பிரிவின் தலைமையகமும் ஆகும். இது ஒரு சுரங்க மையமாகவும், ஜார்க்கண்டின் மிகவும் பிரபலமான சுதந்திரப் போராளியான பிர்சா முண்டாவின் சொந்த ஊராகவும் புகழ் பெற்றள்ளது.
சைபாசாவில் இருந்து 60 கி.மீ தூரத்தில் உள்ள ஜாம்ஷெட்பூர் இந்நகருடன் இணைக்கப்பட்ட சிறந்த இடமாகும். இரண்டாவது சிறந்த இடமாக சக்ரதர்பூர் திகழ்கின்றது. சக்ரதர்பூர் ஹவுரா - மும்பை பிரதான பாதையில் சைபாசாவிலிருந்து 25 கி.மீ. தொலைவில் அமைந்துள்ளது.
இந்திய செஞ்சிலுவை சங்கம் மற்றும் ரோட்டரி இன்டர்நேஷனல் ஆகிய இரண்டு நிறுவனங்களும் நகராட்சியில் அவற்றின் மையங்களைக் கொண்டுள்ளன. சன்மத் நிறுவனம் சைபாசாவில் திறன் மேம்பாட்டு பயிற்சி மையத்தை தேசிய நகர்ப்புற வாழ்வாதாரத் திட்டத்தின், நகர்ப்புற மேம்பாட்டுத் துறையின் கீழ் இயக்கி வருகிறது.
ஹவுரா-மும்பை பிரதான பாதையில் சாய்பாசா நேரடியாக இல்லாதது அதன் பொருளாதாரத்தை மிகவும் பாதித்துள்ளது. அனைத்து ரயில்வே வேலைகளும், அவற்றுடன் தொடர்பான தொழில்களும் பிரதான பாதையில் அமைந்துள்ள சைபாசாவிற்கு அருகில் உள்ள சிறிய நகரமான சக்ரதர்பூருக்கு சென்றடைகின்றன.
ஹவுராவிலிருந்து இன்னுமொரு ரயிலான ஹவுரா பார்பில் ஜான் சதாப்தி விரைவு வண்டி சைபாசா வழியாக செல்கிறது. 2012 ஆம் ஆண்டில் சக்ரதர்பூர்-பார்பில் இன்டர்சிட்டி எக்ஸ்பிரஸிலிருந்து மற்றொரு ரயில் சாய்பாசா வழியாக செல்லத் தொடங்கியது.
ஜாம்ஷெட்பூர் மற்றும் கல்கத்தா ஆகியவற்றுடனான சைபாசாவின் அருகாமை அதன் சிறிய அளவிலான தொழில்துறை நோக்கத்திற்கு பங்களிக்கிறது. சுரங்க, ஜவுளி மற்றும் சேவைத் துறை ஆகியவை பொருளாதாரத்தில் முக்கிய இடத்தை பெறுகின்றன.
கிராண்ட் தெஃப்ட் ஆட்டோ என்பது மூன்றாம் நபரின் பார்வையில் விளையாடும் ஒரு அதிரடி-சாகச விளையாட்டு ஆகும். முதலாம் நபரின் பார்வையில் விளையாடும் வகையிலும் இந்த பதிப்பு அமைந்துள்ளது குறிப்பிடத்தக்கதாகும். இந்த விளையாட்டில் வீரர்கள் தங்களுக்கான மேற்பணிகளை வரும் தடைகளைத் தாண்டி நிறைவு செய்தல் வேண்டும். இதில் வீரர்கள் ஒரே சமயத்தில் ஒன்றுக்கும் மேற்பட்ட மேற்பணிகளைச் செய்ய வேண்டி இருக்கும் சில சம்யங்களில் ஒரு மேற்பணிகளைச் செய்து முடித்த பிறகு அடுத்த பணிக்கான அறிவுறுத்தலுக்காகவோ அல்லது நிகழ்வுகள் வருவதற்கு காத்திருக்க வேண்டியிருக்கலாம். மேற் பணிகளுக்கு அப்பால், வீரர்கள் விளையாட்டின் திறந்த உலகில் சுதந்திரமாக சுற்றலாம், மேலும் விருப்பமான மேற்பணிகளைச் செய்து முடிக்கலாம். இந்த பதிப்பில் லாஸ் ஏஞசல்ஸ் நகரத்தினை அடிப்படையாகக் கொண்ட லாஸ் சாந்தோஸ் எனும் நகரத்தில் விளையாடுவது போன்று அமைக்கப்பட்டிருக்கும். இந்தற்கு முந்தைய பதிப்புகளில் இருந்த இடங்களை விட இந்த நகரத்தின் பரப்பளவு சற்று அதிகமாகும்.
காணொளி விளையாட்டுக்களை வெளியிடும் நிறுவனங்களிடம் இருந்து பல விருதுகளையும் பல விருதிற்கானப் பரிந்துரைகளையும் பெற்றது. இந்த விளையாட்டு வெளியிடப்படுவதற்கு முன்னதாக 2012 ஆம் ஆண்டில் அதிகம் எதிர்பார்க்கப்பட்ட விளையாட்டிற்கான 2012 ஸ்பைக் காணொளி விளையாட்டி விருதினை இது வென்றது. 2013 ஆம் ஆண்டில் வெளியான விளையாட்டில் விமர்சகர்களின் தரவரிசையில் அதிக புள்ளிகள்: பெற்றது. மேலும் தற்சார்பு விமர்சகர்களான டாம் சிக், சி என் இ டி , எட்ஜ், முப்பதி ஒன்றாவது கோல்டன் ஜாஸ் ஸ்டிக் அவார்ட்ஸ், ஐந்தாவது இன்சைட் கேமிங் அவார்ட்ஸ், ஸ்பைக் வி இ எக்சு, , சிலாண்ட் இதழ், மற்றும் டைம் ஆகிய விமர்சகர்களிடையே பாராட்டினைப் பெற்றது. சிறந்த எக்சு பாக்சிற்கான விளையாட்டு விருதினை கனடா .காம் வழங்கியது. எட்ஜ் வழங்கிய சிறந்த விளையாட்டு மேம்பாட்டாளர் விருதினை ராக்ஸ் ஸ்டார் நார்த் நிறுவனம் மற்றும் ராக்ஸ் ஸ்டார் கேம்ஸ் நிறுவனம் பெற்றது. சிறந்த காணொளி விளையாட்டிற்கான பத்தாவது பிரிட்டிசு அகாதமி விருதினைப் பெற்றது.
கிராண்ட் தெப்ட் ஆட்டோ என்பது அதிரடி-சாகச காணொளி விளையாட்டு ஆகும். இதனை ராக்ஸ் ஸ்டார் நார்த் நிறுவனம் உருவாக்கியது. ராக்ஸ் ஸ்டார் கேம்ஸ் நிறுவனம் இதனை வெளியிட்டது. செப்டமபர் 2013 இல் பிளே ஸ்டேசன் 3, எக்ஸ் பாக்சு 360 இல் வெளியானது. நவம்பர் 2014 இல் பிளே ஸ்டேசன் 4 மற்றும் எக்சு பாக்சு ஒன் போன்ற கருவிகளில் வெளியானது.ஏப்ரல் 2015 ஆம் ஆண்டில் மைக்ரோசாப்ட் விண்டோசுவிலும் வெளியானது. இதில் லாஸ் ஏசல்ஸ் நகரத்தினை அடிப்படையாகக் கொண்ட லாஸ் சாந்தோஸ் எனும் நகரத்தில் விளையாடுவது போன்று அமைக்கப்பட்டிருக்கும். வீரர்கள் இந்த நகரத்தின் எந்த பகுதிகளிலும் சுற்றித் திரியலாம்.
இந்த விளையாட்டானது ஒரு மூன்றாம் நபர் பார்வையில் இருந்து விளையாடப்படுகிறது. மேலும் இந்த விளையாட்டில் நடந்து சென்றோ அல்லது வாகனத்தில் பயனித்தோ விளையாடும் வகையில் அமைக்கப்பட்டுள்ளது. இதில் மூன்று கதை மாந்தர்கள் உளனர். அதில் யாரையேனும் ஒருவரைத் தேர்வு செய்து விளையாடலாம். இதில் பெருமாலான மேற்பணிகள் சுடுதல் அல்லது வாகனம் ஓட்டுதல் ஆகியவற்றின் மூலமே செய்யப்படுகிறது. இணைய இணைப்பில் விளையாடும் போது 30 பேர் பல வகையான விளையாட்டு நிலைகளில் விளையாட இயலும்.
ஆரம்பத்தில் இந்நிறுவனம் இணைந்து பணியாற்றும் நிறுவனங்களுக்கான முக்கிய விளைபொருட்களைத் தயாரிக்க நிறுவப்பட்டது. பின்னர் நிறுவனம் தனது முதலாவது பிணைக்கப்பட்ட உராய்வுப் பொருள்கள் ஆலையை அஜாக்ஸ் தயாரிப்புகளிடமிருந்து வாங்கிய வசதிகளுடன் சென்னையில் நிறுவி உராய்வுப் பொருள்கள் உற்பத்தியை தொடங்கியது. உயர் வெப்பநிலை காப்பு தயாரிப்புகளுக்கான தொழில்நுட்பப் பொருள்களில் பயன்படும் பீங்கான் பொருள்களைத் தயாரிக்கும் நோக்கத்துடன் சியுஎம்ஐ நிறுவனம் மோர்கன் க்ரூசிபிள் பி.எல்.சி இங்கிலாந்து உடன் கூட்டு முயற்சியை மேற்கொண்டது. இதன் விளைவாக, 1982 ஆம் ஆண்டில் முருகப்ப மோர்கன் தெர்மல் செராமிக்ஸ் லிமிடெட் நிறுவப்பட்டது.
இந்நிறுவனம் வங்கி வணிகத்திலிருந்து ஒரு மாற்றத்திற்காக உராய்வுப் பொருட்களைத் தயாரிக்கும் நோக்கத்துடன் மிதிவண்டி உற்பத்தி மூலம் உள்நுழைந்து நிறுவப்பட்டது. கார்போரண்டம் யுனிவர்சல் நிறவனத்தின் தாய் நிறுவனமான முருகப்பா குழுமம், கார்போரண்டம், இங்கிலாந்து, அமெரிக்காவின் கார்போரண்டம் மற்றும் ஆகியவ்றுடனும், 1950 ஆம் ஆண்டில் இங்கிலாந்தின் யுனிவர்சல் கிரைண்டிங் நிறுவனம் ஆகியவற்றுடன் ஒரு உடன்பாட்டை ஏற்படுத்திக் கொண்டது. இதன் விளைவாக கார்போரண்டம் யுனிவர்சல் ஆப் மெட்ராஸ் என்ற நிறுவனம் உருவானது. பின்னர் இது 1954 ஆம் ஆண்டில் கார்போரண்டம் யுனிவர்சல் லிமிடெட் எனபெயர் மாற்றம் செய்து இணைக்கப்பட்டது.
கார்போரண்டம் யுனிவர்சல் லிமிடெட் , இந்தியாவின் பெரிய மற்றும் பழமையான பெருநிறுவனங்களுள் ஒன்றான முருகப்பா குழும நிறுவனத்தின் ஒரு பகுதியாகும். இந்நிறுவனம் உராய்வுப் பொருட்கள், பீங்கான் பொருட்கள், மட்பாண்டங்கள், தீச்செங்கல் பொருள்கள், அலுமினிய ஆக்சைடு குருணை, இயந்திரக் கருவிகள், பலபடிகள், ஒட்டும் பசைகள் மற்றும் கனிமங்கள் ஆகியவற்றின் முன்னணி உற்பத்தியாளர் மற்றும் உருவாக்குநராக உள்ளது.
கூட்டு நிறுவனங்களின் ஒத்துழைப்பின் மூலம் பொறியியல் சாதனங்களுக்குத் தேவையான பீங்கான் பொருள்கள் தயாரிப்பில் இந்நிறுவனம் வலுவான அடித்தளத்தை அமைத்துள்ளது. 1991 ஆம் ஆண்டில் ஜெர்மனியின் வென்ட் ஜிஎம்பிஹெச் மற்றும் தி ஹவுஸ் ஆஃப் கட்டாஸின் கூட்டு நிறுவனமான வென்ட் லிமிடெட் ஆகியவை சியுஎம்ஐ உடன் இணைக்கப்பட்டது.
1991 ஆம் ஆண்டில் சியுஎம்ஐ நிறுவனத்தின் தொழிலகத் தேவைகளுக்கான பீங்கான் பொருள்கள் உற்பத்திக்கான முதல் பிரிவு அமெரிக்காவின் கூர்ஸ் செராமிக்சின் கூட்டாண்மையுடன் தமிழ்நாட்டின் ஓசூரில் தொடங்கப்பட்டது. பின்னர் இந்நிறுவனம் உலோகமுலாம் பூசப்பட்ட கொள்கலன்களைத் தயாரிக்கும் அலகுடன் விரிவாக்கம் செய்யப்பட்டது.
இந்நிறுவனம் இந்தியா, ரஷ்யா, தென்னாப்பிரிக்கா, ஆஸ்திரேலியா, சீனா, தாய்லாந்து மற்றும் கனடா ஆகிய நாடுகளில் துணை நிறுவனங்களைக் கொண்டுள்ளது.
தோரியம் டையாக்சைடு என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியம் ஆக்சைடு, தோரியா என்ற பெயர்களாலும் இச்சேர்மம் அழைக்கப்படுகிறது. படிகத் திண்மமான தோரியம் டையாக்சைடு பெரும்பாலும் வெள்ள அல்லது மஞ்சள் நிறத்தில் காணப்படுகிறது. இலந்தனைடு மற்றும் யுரேனியம் தயாரிக்கும்போது ஓர் உடன்விளை பெருளாக தோரியம் டையாக்சைடு உருவாகிறது . தோரியம் டையாக்சைடின் கனிமவியல் வடிவ பெயர் தோரியானைட்டு ஆகும். கிட்டத்தட்ட ஓர் அரியவகை கனிமம் இல்லை என்றாலும் இது பூமியில் சம அளவு படிகங்களாகக் கிடைக்கிறது என்று கூறலாம். தோரியம் டையாக்சைடின் உருகுநிலை 3300 பாகை செல்சியசு வெப்பநிலையாகும். ஆக்சைடுகளில் இதுவே மிக அதிகபட்ச உருகுநிலை கொண்டதாக உள்ளது. தங்குதன், கார்பன், [[டாண்ட்டலம் கார்பைடு உள்ளிட்ட ஒரு சில சேர்மங்கள் மட்டுமே அதிக உருகுநிலையை கொண்டுள்ளன . அனைத்து தோரியம் சேர்மங்களும் கதிரியக்கத் தன்மை கொண்டவையாகும். ஏனெனில் தோரியத்திற்கு நிலைப்புத்தன்மை மிக்க ஐசோடோப்புகள் ஏதும் கிடையாது.
தோரியம் டையாக்சைடு தங்குதன் மந்தவாயு பற்றவைப்பான்களில் உள்ள தங்குதன் மின்முனைகளிலும் எலக்ட்ரான் குழாய்களிலும் விமானங்களின் இயந்திரங்களிலும் நிலைப்படுத்தியாகப் பயன்படுத்தப்படுகிறது. ஓர் உலோகக் கலவையாக தோரியமேற்றப்பட்ட தங்குதன் உலோகம் அவ்வளவு எளிதில் சிதைக்கப்படுவதில்லை, ஏனெனில் உயர்-இணைவு பொருளான தோரியா உயர் வெப்பநிலை இயந்திர பண்புகளை அதிகரிக்கிறது. மேலும் தோரியம் எலக்ட்ரான்களின் அதாவது தெர்மியன்கள் உமிழ்வைத் தூண்ட உதவுகிறது. குறைந்த விலை காரணமாக இது மிகவும் பிரபலமான ஆக்சைடு சேர்மமாகக் கருதப்படுகிறது. ஆனால் சீரியம், இலந்தனம் மற்றும் சிர்கோனியம் போன்ற கதிரியக்கமற்ற தனிமங்களுக்கு ஆதரவாக இது படிப்படியாக குறைந்த பயன்பாட்டை நோக்கி செல்கிறது.
தோரியா சிதறடிக்கப்பட்ட நிக்கல் எரியூட்டும் இயந்திரங்கள் போன்ற பல்வேறு உயர் வெப்பநிலை பயன்பாடுகளுக்கு உதவுகிறது. ஏனெனில் இது ஒரு நல்ல படர் எதிர்ப்பு பொருள் ஆகும். ஐதரசன் பிடிப்புக்கும் இதைப் பயன்படுத்தலாம்.
கதிரியக்க தோரியம் டையாக்சைடுகள் உள்ளடங்கிய தொங்கல் கரைசலில் இது முதன்மை உட்பொருளாக இருந்தது. ஒரு காலத்தில் இதுவொரு பொதுவான கதிரியக்க மாறுபாடு உணர்த்தும் முகவராகப் பயன்படுத்தப்பட்டது. பெருமூளை இரத்தக்குழாய் வரைவிகளில் இது பயன்பட்டது. எனினும், இது நீண்ட காலத்திற்குப் பின்னர் புற்றுநோய் உருவாக்கும் என மதிப்பிடப்படுகிறது . கல்லீரலில் இதனால் புற்று ஏற்படலாம். உட்செலுத்தக்கூடிய அயோடின் அல்லது உட்கொள்ளக்கூடிய பேரியம் சல்பேட் டு தொங்கல் ஆகிய நிலையான எக்சுகதிர் முரண் முகவர்களால் இது இடப்பெயர்ச்சி செய்யப்படுகிறது.
தோரியம் டையாக்சைடு தோரியம் மோனாக்சைடை விட நிலைப்புத் தன்மை அதிகம் கொண்டதாகும்.வினை நிபந்தனைகளை கவனமாகக் கட்டுப்படுத்தினால் மட்டுமே தோரியம் உலோகத்தின் ஆக்சிசனேற்றம் டை ஆக்சைடை விடுத்து மோனாக்சைடை கொடுக்க முடியும். 1850 பாகை செல்சியசு போன்ற மிக அதிக வெப்பநிலையில், டை ஆக்சைடை விகிதச்சமமாதலின்மை வினை மூலமாக மோனாக்சைடாக மாற்ற முடியும். அல்லது 2230 பாகை செல்சியசு வெப்பநிலையில் ஆக்சிசனை வெளியிடும் எளிய பிரிகை வினை மூலம் மாற்றவியலும்
தோரியம் டையாக்சைடு சேர்மத்திற்கு வணிக வினையூக்கியாக கிட்டத்தட்ட எந்தவிதமான மதிப்பும் இல்லை, ஆனால் அத்தகைய பயன்பாடுகள் நன்கு ஆராயப்பட்டுள்ளன. வளைய கீட்டோன் தயாரிப்பில் பயன்படும் ருசிகா பெரிய வளைய தொகுப்பு வினையில் இதுவொரு வினையூக்கியாகும். ஆராயப்பட்ட பிற பயன்பாடுகளில் பெட்ரோலியம் பிளவு , அமோனியாவை நைட்ரிக் அமிலமாக மாற்றுவது மற்றும் கந்தக அமிலம் தயாரித்தல் ஆகிய பயன்பாடுகள் அடங்கும்.
தோரியா புளூரைட்டு படிகக் கட்டமைப்பு உள்ளிட்ட இரண்டு பல்பகுதிய கட்டமைப்பு சேர்மமாக காணப்படுகிறது. இரும டையாக்சைடுகளில் புளோரைட்டு கட்டமைப்பு என்பது அசாதாரணமானதாகும். தோரியா படிகக் கட்டமைப்பின் ஆற்றல் இடைவெளி 6 எலக்ட்ரான் வோல்ட்டு ஆகும். நாற்கோண படிக வடிவிலும் தோரியா அறியப்படுகிறது.
தோரியம் டையாக்சைடை யுரேனியம் -233 ஐசோடோப்பாக மாற்றம் செய்வதன் மூலம் ஓர் அணுக்கரு எரிபொருளாக மாற்றலாம் . தோரியம் டையாக்சைடின் உயர் வெப்ப நிலைத்தன்மை தீச்சுடர் தெளித்தல் மற்றும் உயர் வெப்பநிலை மட்பாண்டங்களில் பயன்பாடுகளை அனுமதிக்கிறது.
இன்றைய அமைச்சரவையின் முன்னோடி, அக்கால வைசிராயின் நிர்வாக சபை ஆகும். வைஸ்ராய் என்பவர் 1858 முதல் 1947 வரை வைசிராயும் இந்தியத் தலைமை ஆளுநரும் ஆவார். இந்த வைசிராயின் தனிச் செயலாளர் தலைமையில் ஒரு தலைமைச் செயலகம் இருந்தது. முதலில், இந்த செயலகத்தின் பங்கு நிர்வாக சபை தொடர்பான ஆவணங்களை கவனித்துக்கொள்வது மட்டுமேயாக இருந்தது. ஆனால் இந்த நிர்வாக சபையின் கீழ் தனிப்பட்ட துறைகளின் பணிகள் அதிகரித்தபோது, செயலகத்தின் பணிகளும் மிகவும் சிக்கலானவையாக மாறின. வைசிராயின் தனிச் செயலாளர் செயலகத்தின் செயலாளராக அறியப்பட்டார். துறைகளின் பணிகளை ஒருங்கிணைப்பது செயலகத்தின் முக்கியப் பணியாக மாறியது காலப்போக்கில் இந்த பதவி மிகவும் சக்திவாய்ந்ததாக மாறியது. 1946 ஆம் ஆண்டில், செயலகம் அமைச்சரவைச் செயலகமாகவும், செயலாளர் அமைச்சரவைச் செயலாளராகவும் ஆனார்.
அமைச்சரவைச் செயலாளர் என்பவர் இந்திய அரசின் மிக உயர்ந்த நிர்வாக அதிகாரி மற்றும் இந்தியக் குடியியல் பணிகளின் மிக மூத்த அரசு ஊழியர் ஆவார். ஓர் அமைச்சரவை செயலாளர் குடியியல் பணிகள் கழகம், அமைச்சரவை செயலகம், இந்திய நிர்வாக சேவை மற்றும் அரசாங்கத்தின் அலுவல் விதிகளின் கீழ் அனைத்து குடிமைப் பணிச் சேவைகளின் முன்னாள் அலுவலர் தலைவராகவும் உள்ளார். அமைச்சரவைச் செயலாளர் இந்திய ஆட்சிப் பணியின் மிக மூத்த உயரிய பதவியில் உள்ளார், இந்திய முன்னுரிமை வரிசையில் பதினொன்றாவது இடத்தில் உள்ளார் . அமைச்சரவைச் செயலாளர் பிரதமரின் நேரடி பொறுப்பில் உள்ளார். 2010 முதல், அமைச்சரவை செயலாளரின் பதவிக்காலம் அதிகபட்சமாக நான்கு ஆண்டுகளாக நீட்டிக்கப்பட்டது.
1947 இல் சுதந்திரத்திற்குப் பிறகு, செயலகத்தின் செயல்பாடுகள் பெரிய மாற்றங்களைச் சந்தித்தன. பொருளாதார, பாதுகாப்பு மற்றும் உளவுத்துறை தொடர்பான தொடர் குழுக்கள் அமைச்சரவை செயலகத்தின் கீழ் அமைக்கப்பட்டன. சுதந்திரத்திற்குப் பிறகு உருவாக்கப்பட்ட பெரும்பாலான துறைகள் அமைச்சரவை செயலகத்தின் கீழ் செயல்பட்டு பின்னர் அந்தந்த அமைச்சகங்களுக்கு வழங்கப்பட்டன. குடிமைப் பணி சேவையில் செயலகம் சந்திக்கும் அன்றாடச் சவால்களை எதிர்கொள்ளும் திறன்களும் தகுதியும் இருப்பதை உறுதி செய்வதற்கும், அரசு ஊழியர்கள் நியாயமான மற்றும் ஒழுக்கமான சூழலில் பணியாற்றுவதற்கும் இந்த அமைச்சரவைச் செயலாளர் பதவியில் இருப்பவரே முழுப் பொறுப்பு ஆகும்.
இந்த புவியியல் அருங்காட்சியகத்தின் வரலாறு 1850 ஆம் ஆண்டில் டச்சு காலனித்துவ காலத்தின்போது தொடங்கப்பட்டது ஆகும். அந்த ஆண்டில்தான் இந்தோனேசியாவில் உள்ள டச்சு அரசாங்கம் இந்தோனேசியாவில் காணப்படுகின்ற புவியியல் பொருட்கள் குறித்து ஆய்வு மற்றும் சில ஆராய்ச்சிகளை மேற்கொள்வதற்கான ஒரு அமைப்பான டைன்ஸ்ட் வான் ஹெட் மிஜ்ன்வெசன் என்ற அமைப்பினை நிறுவியது. ஐரோப்பாவில் தொழில் புரட்சிக்கு ஆதரவினைத் தெரிவிப்பதற்கு அவர்களுக்கு தாதுக்கள் தேவை என்ற நிலை இருந்தது.
இந்த நிறுவனம் ஏராளமான தாதுக்கள், புதை படிவங்கள், வரைபடங்கள் மற்றும் அவை போன்றவற்றை சேகரித்து வந்தபோது, ​​அவற்றை பத்திரமாகச் சேமித்து வைக்கவும், மேற்கொண்டு அவற்றை பகுப்பாய்வு செய்யவும் அந்த நிறுவனத்திற்கு ஒரு இடத்தின் தேவை அவசியமாக இருந்தது. எனவே, இந்த சூழ்நிலையில் அவர்கள் 1928 ஆம் ஆண்டில் ரெம்ப்ராண்ட் ஸ்ட்ராட் என்ற இடத்தில் ஒரு ஒரு புவியியல் ஆய்வகத்தை கட்டி முடித்தனர். துரதிர்ஷ்டவசமாக, ஜப்பான் காலனித்துவமயமாக்கல் மற்றும் சுதந்திரத்திற்கு பிந்தைய போர் ஆகியவற்றின் காரணமாக பெரும்பாலான ஆவணங்களை இழக்கும் சூழல் ஏற்பட்டது. இப்போது ரெம்ப்ராண்ட் ஸ்ட்ராட்டின் ஸ்டார்ட் என்ற பெயரானது டிபோனெகோரோ ஸ்டிரீட் என்று பெயர் மாற்றம் செய்யப்பட்டது. மேலும் புவியியல் ஆய்வகத்தின் ஆர்ட் டெகோ கட்டிடம் புவியியல் அருங்காட்சியகமாக மாறியுள்ளது. இந்த அருங்காட்சியகம் அதன் தற்போதைய தோற்றத்திற்கு 1999-2000 காலப்பகுதியில் புதுப்பிக்கப்பட்டது, இதற்கு நிதி உதவி அளித்தது.
பார்வையாளர்கள் அருங்காட்சியகத்திற்கு உள்ளே நுழைந்தவுடன், ஒரு புளோரா யானையின் புதை படிவத்தைக் காண முடியும். அது பார்வையாளர்களை வாழ்த்தி உள்ளே அழைப்பது போல உள்ளது. இது மண்டபத்தின் நடுவில் உயரமாக நின்ற நிலையில் உள்ளது. அது ஓர் ஆண் யானையுடையது ஆகும். இந்த ஆண் யானையானது 165,000 ஆண்டுகளுக்கு முன்பு வாழ்ந்து, பின்னர் தன்னுடைய 49 ஆம் வயதில் இறந்தது. அந்த யானையின் புதைபடிவம் 2009 ஆம் ஆண்டில் புளோரா மாவட்டத்தில் கண்டுபிடிக்கப்பட்டது. இந்த புதை படிவத்தின் கண்டுபிடிப்பினை ஒரு அசாதாரணமான கண்டுபிடிப்பாகக் கொள்ளலாம். ஏனெனில் அந்த யானையின் 85 விழுக்காட்டு புதை படிவங்கள் அப்படியே உள்ளன.
இந்த மண்டபத்திலிருந்து அடுத்து சுற்றிப் பார்ப்பதற்கு மூன்று வகையான வாய்ப்புகள் பார்வையாளர்களுக்காகக் காத்திருக்கின்றன. இடது புறத்தில் இந்தோனேசியாவின் புவியியலை ஆராய முடியும். வலது புறத்தில் வாழ்க்கையின் வரலாற்றை ஆராய முடியும். அல்லது மேல் தளத்திற்குச் சென்றால் அங்கு புவியியல் வளங்கள், நன்மைகள் மற்றும் பேரழிவுகள் தொடர்பானவற்றை ஆராயலாம்.
இந்தப் பகுதியானது புவியியல் அருங்காட்சியகத்தின் மேற்குப் பிரிவில் அமைந்துள்ளது. முதன்மை நுழைவாயிலிலிருந்து இடது புறம் சென்று இவ்விடத்தை அடையலாம். முதல் காட்சிப்பொருள் பூமியின் தோற்றம் பற்றி விவரிக்கிறது. விண்கற்களின் தொகுப்புகளை இங்கே காணலாம். மார்ச் 19, 1884 ஆம் நாளன்று இல் கிழக்கு ஜாவாவில் உள்ள மடியூனில் காணப்பட்ட ஜாடிபெங்கிலோன் இங்கு காட்சிப்படுத்தப்பட்டுள்ள மிகப்பெரிய விண்கல் ஆகும். இதன் எடை 156 கிலோ ஆகும். அசாதாரண ஜாடிபெங்கிலோன் விண்கல்லைத் தவிர இங்கு இந்தோனேசியா முழுவதிலும் இருந்து குவார்ட்ஸ், அமேதிஸ்ட் போன்ற பல வகையான தாதுக்கள் மற்றும் டயபாஸ், டையோரிட், செக்கிஸ் மைக்கா, லாவா பாசல், கிரானைட் போன்ற பாறை வகைகள் காட்சிப்படுத்தப்பட்டுள்ளன.
அடுத்து வாழ்க்கையின் வரலாறு என்ற பகுதி அமைந்துள்ளது. அங்கு பல கால அளவுகளைச் சேர்ந்த அதிக எண்ணிக்கையிலான புதை படிவங்கள் காட்சிக்கு வைக்கப்பட்டுள்ளன. அவற்றுள் மிக பழமையான புதை படிவம் 3.5 பில்லியன் ஆண்டுகளுக்கு முன்பு இருந்த ஸ்ட்ரோமாடோலைட் ஆகும். இந்த அருங்காட்சியகத்தில் கேம்பிரியனுக்கு முந்தைய காலத்தைச் சேர்ந்த ட்ரைலோபிட் உள்ளது, மெசோசோய்கிலிருந்து கொணரப்பட்ட டைரனோசொரஸ் ரெக்ஸ் மாதிரி மற்றும் இந்தோனேசியாவிலிருந்து வந்த யானை போன்றவை இங்கு உள்ளன.